Document ID: 32004D0229

Title and Content:
Απόφαση της Επιτροπής της 5ης Μαρτίου 2004 σχετικά με τον κατάλογο των εγκαταστάσεων της Λεττονίας που εγκρίνονται για εισαγωγή νωπού κρέατος στην Κοινότητα [κοινοποιηθείσα υπό τον αριθμό Ε(2004) 662] (Κείμενο που παρουσιάζει ενδιαφέρον για τον ΕΟΧ) (2004/229/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, αιγείου, προβείου και χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως το άρθρο 4 παράγραφος 1 και το άρθρο 18 παράγραφος 1 στοιχεία α) και β), Εκτιμώντας τα ακόλουθα: (1) Οι εγκαταστάσεις σε τρίτες χώρες επιτρέπεται να εξάγουν νωπό κρέας στην Κοινότητα μόνον εφόσον πληρούν τις γενικές και ειδικές διατάξεις που ορίζονται στην οδηγία 72/462/EOK. (2) Κατόπιν κοινοτικής επιθεώρησης, φαίνεται ότι η κατάσταση της υγείας των ζώων στη Λεττονία είναι συγκρίσιμη με εκείνη των κρατών μελών, ειδικότερα σε ό,τι αφορά τις νόσους που μπορούν να μεταδοθούν μέσω του κρέατος, ενώ η διεξαγωγή ελέγχων όσον αφορά την παραγωγή νωπού κρέατος είναι ικανοποιητική. (3) Σύμφωνα με το άρθρο 4 παράγραφος 3 της οδηγίας 72/462/ΕΟΚ, η Λεττονία διαβίβασε έναν κατάλογο των εγκαταστάσεων από τις οποίες μπορεί να επιτραπεί η εξαγωγή νωπού κρέατος στην Κοινότητα. (4) Οι εγκαταστάσεις που πρότεινε η Λεττονία πληρούν όλες τις απαιτήσεις που προβλέπονται στην οδηγία 72/462/EΟΚ ώστε να οριστούν ως σφαγεία και εγκεκριμένα εργαστήρια τεμαχισμού, από τα οποία να επιτρέπονται οι εξαγωγές προς την Ευρωπαϊκή Ένωση σύμφωνα με το άρθρο 18 της εν λόγω οδηγίας. (5) Μέσω κοινοτικών ελέγχων διαπιστώθηκε ότι οι προδιαγραφές υγιεινής των εν λόγω εγκαταστάσεων είναι επαρκείς και ότι, επομένως, αυτές μπορούν να περιληφθούν σε έναν αρχικό κατάλογο που θα καταρτισθεί σύμφωνα με την οδηγία 72/462/EΟΚ και θα περιλαμβάνει τις εγκαταστάσεις από τις οποίες επιτρέπονται οι εισαγωγές νωπού κρέατος. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι εγκαταστάσεις της Λεττονίας που εμφαίνονται στο παράρτημα εγκρίνονται για την εξαγωγή νωπού κρέατος στην Κοινότητα, σύμφωνα με τους όρους που προβλέπονται στην οδηγία 72/462/ΕΟΚ, περιλαμβανομένου του άρθρου 18 παράγραφος 1 στοιχεία α) και β). Άρθρο 2 Η παρούσα απόφαση ισχύει από τις 12 Μαρτίου 2004. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 5 Μαρτίου 2004.

Classification Labels:
1934
311
986
703
36

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2442
2479
614
911
2737

EuroVoc IDs (Expanded): 2442
2479
614
911
2737

Dataset Source: meu

Split: train